P6_TA(2004)0020

Σχέδιο διορθωτικού προϋπολογισμού αριθ. 9/2004

Ψήφισμα του Ευρωπαϊκού Κοινοβουλίου σχετικά με το σχέδιο διορθωτικού προϋπολογισμού αριθ. 9 της Ευρωπαϊκής Ένωσης για το οικονομικό έτος 2004, Τμήμα VIII (B) — Ευρωπαίος Επόπτης Προστασίας Δεδομένων (13083/2004 — C6-0132/2004 — 2004/2100(BUD))

Το Ευρωπαϊκό Κοινοβούλιο,

- έχοντας υπόψη την Συνθήκη για την ίδρυση της Ευρωπαϊκής Κοινότητας, και ιδίως το άρθρο 272(4), προτελευταίο εδάφιο αυτής,

- έχοντας υπόψη την Συνθήκη για την ίδρυση της Ευρατόμ και ιδίως το άρθρο 177 αυτής,

- έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [1], και ιδίως τα άρθρα 37 και 38 αυτού,

- έχοντας υπόψη τον κανονισμό (EΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000 σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών [2],

- έχοντας υπόψη την απόφαση αριθ. αριθ. 1247/2002/ΕΚ του Ευρωπαϊκού Κοινοβουλίου, του Συμβουλίου και της Επιτροπής, της 1ης Ιουλίου 2002, περί του καθεστώτος και των γενικών όρων άσκησης των καθηκόντων του Ευρωπαίου Επόπτη Προστασίας Δεδομένων [3],

- έχοντας υπόψη την απόφαση 2004/55/ΕΚ του Ευρωπαϊκού Κοινοβουλίου και του Συμβουλίου της 22ας Δεκεμβρίου 2003 σχετικά με το διορισμό της ανεξάρτητης εποπτικής αρχής που προβλέπεται στο άρθρο 286 της Συνθήκης ΕΚ (Ευρωπαίος Επόπτης Προστασίας Δεδομένων) [4],

- έχοντας υπόψη το γενικό προϋπολογισμό της Ευρωπαϊκής Ένωσης για το οικονομικό έτος 2004 όπως εγκρίθηκε τελικά στις 18 Δεκεμβρίου 2003 [5] και όπως προσαρμόσθηκε με γνώμονα τη διεύρυνση της Ευρωπαϊκής Ένωσης [6],

- έχοντας υπόψη τη διοργανική συμφωνία της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού [7],

- έχοντας υπόψη το διορθωτικό προϋπολογισμό αριθ. 2/2004 της Ευρωπαϊκής Ένωσης για το οικονομικό έτος 2004 [8],

- έχοντας υπόψη το προσχέδιο διορθωτικού προϋπολογισμού αριθ. 10/2004 της Ευρωπαϊκής Ένωσης για το οικονομικό έτος 2004 το οποίο υπέβαλε η Επιτροπή στις 26 Ιουλίου 2004 (SEC(2004)1018),

- έχοντας υπόψη το σχέδιο διορθωτικού προϋπολογισμού αριθ. 9/2004 της Ευρωπαϊκής Ένωσης για το οικονομικό έτος 2004, το οποίο κατάρτισε το Συμβούλιο στις 7 Οκτωβρίου 2004 (13083/2004 — C6-0132/2004),

- έχοντας υπόψη το άρθρο 69 και το Παράρτημα IV του Κανονισμού του,

- έχοντας υπόψη την έκθεση της Επιτροπής Προϋπολογισμών (Α6-0013/2004),

A. λαμβάνοντας υπόψη ότι ο διορθωτικός προϋπολογισμός αριθ. 2/2004 δεν προέβλεψε όλες τις αναγκαίες πιστώσεις για τον Ευρωπαίο Eπόπτη Προστασίας Δεδομένων για ολόκληρο το έτος 2004,

1. Θεωρεί πως όλες οι θέσεις που εγκρίθηκαν στο Τμήμα VIII (B) πρέπει να παραμείνουν μόνιμες προκειμένου να πραγματοποιηθούν οι προσλήψεις κατά το 2004·

2. εγκρίνει το σχέδιο διορθωτικού προϋπολογισμού του Συμβουλίου αριθ. 9/2004 χωρίς τροποποιήσεις·

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τον Ευρωπαίο Επόπτη Προστασίας Δεδομένων.

[1] ΕΕ L 248 της 16.9.2002, σ. 1.

[2] ΕΕ L 8 της 12.1.2001, σ. 1.

[3] EE L 183 της 12.7.2002, σ. 1.

[4] ΕΕ L 12 της 17.1.2004, σ. 47.

[5] ΕΕ L 53 της 23.2.2004.

[6] ΕΕ C 105 της 30.4.2004, σ. 9.

[7] ΕΕ C 172 της 18.6.1999, σ. 1. Συμφωνία όπως τροποποιήθηκε με την απόφαση 2003/429/ΕΚ του Ευρωπαϊκού Κοινοβουλίου και του Συμβουλίου (ΕΕ L 147 της 14.6.2003, σ. 25).

[8] ΕΕ L 128 της 29.4.2004, σ. 45.

--------------------------------------------------